# Csongrád Város Jegyzőjétől „M”

Témafelelős: dr. Barcsi Judit

Száma: Önk/8-2/2021

Csongrád Városi Önkormányzat Képviselő-testületének

hatáskörében eljáró Polgármester döntéséhez

**Tárgy:** a közigazgatási szankciókat érintő egyes önkormányzati rendeletek módosításáról

# Tisztelt Képviselő-testület!

# A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Mindezekre figyelemmel, a következőket terjesztem elő:

# A Képviselő-testület 2016. április 29. napján alkotta meg a közterület elnevezés és a házszámozás helyi szabályozásáról szóló 21/2016.(IV.29.) önkormányzati rendeletet. A rendelet kiegészítése szükséges a közigazgatási szabályszegések szankcióiról szóló 2017. évi CXXV. törvényben meghatározott jogkövetkezményekkel a házszámtábla kihelyezésére történő kötelezés érdekében. Egyúttal technikai jellegű módosítás szükséges a közigazgatási óvadék, mint szankció kivezetése miatt - [a közigazgatási szabályszegések szankcióiról szóló törvény](https://optijus.hu/optijus/lawtext/A1700125.TV/tvalid/1920.1.1./tsid/) hatálybalépésével összefüggő egyes törvények módosításáról szóló 2020. évi CLXVIII. törvény alapján - a játszóterek használatának rendjéről szóló 28/2019.(XI.22.) önkormányzati rendeletből.

A rendeletalkotás kapcsán elvégzett előzetes hatásvizsgálatról a jogalkotásról szóló 2010. évi CXXX. törvény 17.§ (2) bekezdése alapján az alábbiak szerint tájékoztatom.

A rendelet megalkotásának

* **társadalmi, költségvetési, gazdasági, egészségi, környezeti következménye, illetve hatása:** házszámtábla kihelyezésére történő kötelező eljárásban alkalmazható jogkövetkezmény rögzítése, annak végrehajthatósága érdekében.
* **adminisztratív hatása:** a rendeletben foglaltak betartása adminisztrációs többletterhet nem jelent.
* a rendelet **megalkotásának szükségessége:** magasabb szintű jogszabálynak való megfelelés
* jogszabály alkalmazásához szükséges **személyi, szervezeti, tárgyi és pénzügyi feltételek** rendelkezésre állnak.

Csongrád, 2021. június 11.

Dr. Juhász László

 jegyző

***Csongrád Városi Önkormányzat Képviselő-testületének***

# *14/2021. (VI. …...)önkormányzati rendelete*

**a közigazgatási szankciókat érintő egyes önkormányzati rendeletek módosításáról**

Csongrád Városi Önkormányzat Képviselő-testületének rendeletalkotási hatáskörét gyakorolva Csongrád Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás és a Magyarország helyi önkormányzatairól szóló 2011.évi CLXXXIX. tv. 143.§ (4) bekezdés d) pontjában kapott felhatalmazás alapján, a Magyarország Alaptörvényének 32. cikk (1) bekezdés a) pontjában biztosított feladatkörébe eljárva a következőket rendeli el:

**1.§**

A közterület elnevezés és a házszámozás helyi szabályozásáról szóló 21/2016.(IV.29.) önkormányzati rendelet a következő 14/A. §-al egészül ki:

*„14/A.§ (1) Aki a 14.§-ban foglalt előírásokat megszegi, a közösségi együttélés szabályainak megsértése miatt, természetes személy 50.000,-Ft-ig terjedő közigazgatási bírsággal sújtható, vagy vele szemben a közterület-felügyelő 50.000,-Ft-ig terjedő helyszíni bírságot szabhat ki.
A közigazgatási bírság helyett figyelmeztetés alkalmazható a közigazgatási szabályszegések szankcióiról szóló 2017. évi CXXV. törvény alapján (a továbbiakban: Szankció tv.).
(2) Az eljárás lefolytatására és a döntés végrehajtására az általános közigazgatási rendtartásról  szóló 2016. évi CL. törvény rendelkezései, a közigazgatási bírság mértékének megállapítására, valamint figyelmeztetés alkalmazására a Szankció tv. rendelkezései az irányadók.”*

**2.§**

Hatályát veszti a játszóterek használatának rendjéről szóló 28/2019.(XI.22.) önkormányzati rendelet 5.§ (1) és (2) bekezdésében a *„vagy közigazgatási óvadék”* szövegrész.

**3.§**

Ez a rendelet a kihirdetést követő napon lép hatályba és az azt követő napon hatályát veszti.

Bedő Tamás polgármester

**Záradék:**

A rendelet kihirdetésének napja: 2021. ………………

 Dr. Juhász László

 jegyző

**INDOKOLÁS**

**1-2.§**

Technikai jellegű módosítás a helyi rendeletek és a közigazgatási szabályszegések szankcióiról szóló 2017. évi CXXV. törvényben meghatározott jogkövetkezmények alkalmazhatósága érdekében.